2008D0965 — RO — 01.08.2009 — 001.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

►B DECIZIA COMISIEI din 5 decembrie 2008 privind ajutorul financiar din partea Comunității pentru anul 2009 pentru anumite laboratoare comunitare de referință din sectorul sănătății animale și al animalelor vii [notificată cu numărul C(2008) 7667] (Numai textele în limbile daneză, engleză, franceză, germană, spaniolă și suedeză sunt autentice) (2008/965/CE) (JO L 344, 20.12.2008, p.112)

Astfel cum a fost modificat prin:

Jurnalul Oficial No page date ►M1 DECIZIA COMISIEI din 31 iulie 2009 L 201 65 1.8.2009









▼B

DECIZIA COMISIEI

din 5 decembrie 2008

privind ajutorul financiar din partea Comunității pentru anul 2009 pentru anumite laboratoare comunitare de referință din sectorul sănătății animale și al animalelor vii

[notificată cu numărul C(2008) 7667]

(Numai textele în limbile daneză, engleză, franceză, germană, spaniolă și suedeză sunt autentice)

(2008/965/CE)







COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar ( 1 ), în special articolul 28 alineatul (2), având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor ( 2 ), în special articolul 32 alineatul (7), întrucât: (1) În temeiul articolului 28 alineatul (1) din Decizia 90/424/CEE, laboratoarele comunitare de referință din sectorul sănătății animale și al animalelor vii pot beneficia de ajutor comunitar. (2) Regulamentul (CE) nr. 1754/2006 al Comisiei din 28 noiembrie 2006 de stabilire a normelor detaliate de acordare a asistenței financiare comunitare laboratoarelor comunitare de referință pentru hrana pentru animale, produse alimentare și sectorul sănătății animale ( 3 ) prevede că ajutorul financiar din partea Comunității se acordă în cazul în care programele de lucru aprobate sunt puse în aplicare în mod eficient, iar beneficiarii comunică toate informațiile necesare în anumite termene limită. (3) În conformitate cu articolul 2 din Regulamentul (CE) nr. 1754/2006, colaborarea dintre Comisie și laboratoarele comunitare de referință se stabilește în cadrul unui acord de parteneriat bazat pe un program de lucru multianual. (4) Comisia a evaluat programele de lucru și estimările bugetare corespunzătoare înaintate de laboratoarele comunitare de referință pentru anul 2009. (5) În consecință, ar trebui să se acorde ajutor financiar comunitar laboratoarelor comunitare de referință desemnate să îndeplinească funcțiile și obligațiile prevăzute în următoarele acte: — Directiva 92/35/CEE a Consiliului din 29 aprilie 1992 de stabilire a normelor de control și a măsurilor pentru combaterea pestei cabaline africane ( 4 ); — Directiva 92/66/CEE a Consiliului din 14 iulie 1992 de stabilire a măsurilor comunitare de combatere a maladiei de Newcastle ( 5 ); — Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului ( 6 ); — Directiva 93/53/CEE a Consiliului din 24 iunie 1993 de stabilire a unor măsuri comunitare minime pentru controlul anumitor boli ale peștilor ( 7 ); — Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve ( 8 ); — Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice ( 9 ); — Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine ( 10 ); — Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice ( 11 ); — Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană ( 12 ); — Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE ( 13 ); — Decizia 96/463/CE a Consiliului din 23 iulie 1996 privind desemnarea organismului de referință însărcinat să contribuie la uniformizarea metodelor de testare și de evaluare a rezultatelor bovinelor reproducătoare de rasă pură ( 14 ); — Regulamentul (CE) nr. 882/2004 pentru bruceloză; — Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE ( 15 ); — Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură ( 16 ); — Regulamentul (CE) nr. 180/2008 al Comisiei din 28 februarie 2008 cu privire la Laboratorul comunitar de referință pentru boli ale ecvideelor altele decât pesta cabalină africană și de modificare a anexei VII la Regulamentul (CE) nr. 882/2004 al Parlamentului European și al Consiliului ( 17 ); — Regulamentul (CE) nr. 737/2008 al Comisiei din 28 iulie 2008 de desemnare a laboratoarelor comunitare de referință pentru boli ale crustaceelor, rabie și tuberculoză bovină, de stabilire a responsabilităților suplimentare și a sarcinilor atribuite laboratoarelor comunitare de referință în privința rabiei și a tuberculozei bovine și de modificare a anexei VII la Regulamentul (CE) nr. 882/2004 al Parlamentului European și al Consiliului ( 18 ). (6) Ajutorul financiar pentru funcționarea și organizarea de seminarii de către laboratoarele comunitare de referință ar trebui să fie, de asemenea, în conformitate cu normele de eligibilitate stabilite în Regulamentul (CE) nr. 1754/2006. (7) În conformitate cu articolul 3 alineatul (2) litera (a) și articolul 13 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune ( 19 ), programele de eradicare și control al bolilor animalelor (măsuri veterinare) se finanțează din Fondul european de garantare agricolă (FEGA). În plus, articolul 13 al doilea paragraf din regulamentul menționat anterior prevede că în cazuri excepționale bine motivate, pentru măsurile și programele reglementate prin Decizia 90/424/CEE, cheltuielile referitoare la costurile administrative și de personal ocazionate de statele membre și beneficiarii de ajutor din partea FEGA se suportă de către fond. În sensul controlului financiar, se aplică articolele 9, 36 și 37 din Regulamentul (CE) nr. 1290/2005. (8) Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală, întrucât: ADOPTĂ PREZENTA DECIZIE:







Articolul 1

Pentru pesta cabalină africană se acordă ajutor financiar comunitar către Laboratorio Central de Sanidad Animal de Algete, Algete (Madrid), Spania, în scopul îndeplinirii funcțiilor și a obligațiilor prevăzute în anexa III la Directiva 92/35/CEE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 101 000 EUR pentru perioada 1 ianuarie-31 decembrie 2009, din care maximum 35 000 EUR se alocă organizării unui seminar tehnic privind pesta cabalină africană.

Articolul 2

Pentru boala de Newcastle se acordă ajutor financiar din partea Comunității către Veterinary Laboratories Agency (VLA), New Haw, Weybridge, Regatul Unit, în scopul îndeplinirii funcțiilor și a obligațiilor prevăzute în anexa V la Directiva 92/66/CEE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 88 000 EUR pentru perioada 1 ianuarie-31 decembrie 2009.

Articolul 3

Pentru boala veziculoasă a porcului se acordă ajutor financiar din partea Comunității către AFRC Institute for Animal Health, Pirbright Laboratory, Pirbright, Regatul Unit, în scopul îndeplinirii funcțiilor și a obligațiilor prevăzute în anexa III la Directiva 92/119/CEE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de laboratorul menționat pentru programul de lucru și se ridică la maximum 125 000 EUR pentru perioada 1 ianuarie-31 decembrie 2009.

Articolul 4

Pentru bolile peștilor se acordă ajutor financiar din partea Comunității către Technical University of Denmark, National Veterinary Institute, Department of Poultry, Fish and Fur Animals, Aarhus, Danemarca, în scopul îndeplinirii funcțiilor și a obligațiilor prevăzute în anexa C la Directiva 93/53/CEE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 255 000 EUR pentru perioada 1 ianuarie-31 decembrie 2009.

Articolul 5

Pentru bolile moluștelor bivalve se acordă ajutor financiar din partea Comunității către IFREMER, La Tremblade, Franța, în scopul îndeplinirii funcțiilor și a obligațiilor prevăzute în anexa B la Directiva 95/70/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către institutul menționat pentru programul de lucru și se ridică la maximum 105 000 EUR pentru perioada 1 ianuarie-31 decembrie 2009.

Articolul 6

Pentru serologia rabică, se acordă ajutor financiar din partea Comunității către AFSSA, Laboratoire d’études sur la rage et la pathologie des animaux sauvages, Nancy, Franța, în scopul îndeplinirii funcțiilor și a obligațiilor prevăzute în anexa II la Decizia 2000/258/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 205 000 EUR pentru perioada 1 ianuarie-31 decembrie 2009.

Articolul 7

Pentru boala limbii albastre, se acordă ajutor financiar din partea Comunității către AFRC Institute for Animal Health, Pirbright Laboratory, Pirbright, Regatul Unit, în scopul îndeplinirii funcțiilor și a obligațiilor prevăzute la punctul B din anexa II la Directiva 2000/75/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 298 000 EUR pentru perioada 1 ianuarie-31 decembrie 2009.

Articolul 8

Pentru pesta porcină clasică se acordă ajutor financiar din partea Comunității către Institut für Virologie der Tierärztlichen Hochschule Hannover, Hanovra, Germania, în scopul îndeplinirii funcțiilor și a obligațiilor prevăzute în anexa IV la Directiva 2001/89/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către institutul menționat pentru programul de lucru și se ridică la maximum 215 000 EUR pentru perioada 1 ianuarie-31 decembrie 2009.

Articolul 9

Pentru pesta porcină africană se acordă ajutor financiar din partea Comunității către Centro de Investigación en Sanidad Animal, Valdeolmos, Madrid, Spania, în scopul îndeplinirii funcțiilor și a obligațiilor prevăzute în anexa V la Directiva 2002/60/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către centrul de cercetare menționat pentru programul de lucru și se ridică la maximum 208 000 EUR pentru perioada 1 ianuarie-31 decembrie 2009, din care maximum 43 000 EUR se alocă organizării unui seminar tehnic privind pesta porcină africană.

Prin derogare de la articolul 13 alineatul (1) din Regulamentul (CE) nr. 1754/2006, laboratorul prevăzut la alineatul (1) are dreptul de a solicita ajutor financiar pentru participarea a maximum 50 de participanți la unul dintre seminariile sale prevăzute la prezentul articol paragraful al doilea.

Articolul 10

Pentru febra aftoasă se acordă ajutor financiar din partea Comunității către Institute for Animal Health, Pirbright Laboratory, din cadrul Biotechnology and Biological Sciences Research Council (BBSRC), Pirbright, Regatul Unit, în scopul îndeplinirii funcțiilor și a obligațiilor prevăzute în anexa XVI la Directiva 2003/85/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 300 000 EUR pentru perioada 1 ianuarie-31 decembrie 2009.

Articolul 11

Pentru colaborarea la uniformizarea metodelor de testare și evaluarea rezultatelor în ceea ce privește bovinele reproducătoare de rasă pură, se acordă ajutor financiar din partea Comunității către INTERBULL Centre, Department of Animal Breeding and Genetics, Swedish University of Agricultural Sciences, Uppsala, Suedia, în scopul îndeplinirii funcțiilor și a obligațiilor prevăzute în anexa II la Decizia 96/463/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către centrul menționat pentru programul de lucru și se ridică la maximum 91 000 EUR pentru perioada 1 ianuarie-31 decembrie 2009.

Articolul 12

Pentru bruceloză, se acordă ajutor financiar din partea Comunității către AFSSA, Laboratoire d’études et de recherches en pathologie animale et zoonoses, Maisons-Alfort, Franța, în scopul îndeplinirii funcțiilor și a obligațiilor prevăzute la articolul 32 alineatul (2) din Regulamentul (CE) nr. 882/2004.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 269 000 EUR pentru perioada 1 ianuarie-31 decembrie 2009, din care maximum 28 000 EUR se alocă organizării unui seminar tehnic privind tehnicile de diagnosticare a brucelozei.

Articolul 13

Pentru gripa aviară se acordă ajutor financiar din partea Comunității către Veterinary Laboratories Agency (VLA), New Haw, Weybridge, Regatul Unit, în scopul îndeplinirii funcțiilor și a obligațiilor prevăzute în anexa VII la Directiva 2005/94/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum ►M1 530 000 EUR ◄ pentru perioada 1 ianuarie-31 decembrie 2009.

Articolul 14

Pentru bolile crustaceelor se acordă ajutor financiar din partea Comunității către Centre for Environment, Fisheries & Aquaculture Science (Cefas), Weymouth Laboratory, Regatul Unit, în scopul îndeplinirii funcțiilor și a obligațiilor prevăzute în partea I din anexa VI la Directiva 2006/88/CE.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 95 000 EUR pentru perioada 1 ianuarie-31 decembrie 2009.

Articolul 15

Pentru bolile ecvideelor, altele decât pesta cabalină africană, se acordă ajutor financiar din partea Comunității către AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine, Franța, în scopul îndeplinirii funcțiilor și a obligațiilor prevăzute în anexa la Regulamentul (CE) nr. 180/2008.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 515 000 EUR pentru perioada 1 ianuarie-31 decembrie 2009, din care maximum 40 000 EUR se alocă organizării unui seminar tehnic privind bolile ecvideelor.

Articolul 16

Pentru rabie se acordă ajutor financiar din partea Comunității către AFSSA, Laboratoire d’études sur la rage et la pathologie des animaux sauvages, Nancy, Franța, în scopul îndeplinirii funcțiilor și a obligațiilor prevăzute în anexa I la Regulamentul (CE) nr. 737/2008.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 285 000 EUR pentru perioada 1 ianuarie-31 decembrie 2009, din care maximum 25 000 EUR se alocă organizării unui seminar tehnic privind rabia.

Articolul 17

Pentru tuberculoză se acordă ajutor financiar din partea Comunității către Laboratorio de Vigilancia Veterinaria (VISAVET), din cadrul Facultad de Veterinaria, Universidad Complutense de Madrid, Madrid, Spania, în scopul îndeplinirii funcțiilor și a obligațiilor prevăzute în anexa II la Regulamentul (CE) nr. 737/2008.

Ajutorul financiar comunitar este stabilit la un procent de 100 % din cheltuielile eligibile, astfel cum sunt definite în Regulamentul (CE) nr. 1754/2006; cheltuielile se efectuează de către laboratorul menționat pentru programul de lucru și se ridică la maximum 205 000 EUR pentru perioada 1 ianuarie-31 decembrie 2009, din care maximum 25 000 EUR se alocă organizării unui seminar tehnic privind tuberculoza.

Articolul 18

Prezenta decizie se adresează următorilor destinatari:

— pentru pesta cabalină africană: Laboratorio Central de Sanidad Animal, Ministerio de Medio Ambiente y Medio Rural y Marino, Ctra. de Algete km 8, Valdeolmos, E-28110 Algete, Madrid (Spania); doamna Concepción Gómez Tejedor, tel.: (34) 916 29 03 00;

— pentru boala de Newcastle: Veterinary Laboratories Agency (VLA) Weybridge, New Haw, Addelstone, Surrey KT15 3NB, Regatul Unit; domnul Ian Brown, tel.: (44) 1932 35 73 39;

— pentru boala veziculoasă a porcului: AFRC Institute for Animal Health, Pirbright Laboratory, Pirbright, Woking, Surrey GU24 ONF, Regatul Unit; domnul D.J. Paton, tel.: (44) 7900 16 20 31;

— pentru bolile peștilor: Danmarks Tekniske Universitet, Veterinærinstituttet, Afdeling for Fjerkræ, Fisk og Pelsdyr, Hangøvej 2, DK-8200 Århus, Danemarca; domnul Kristian Møller, tel.: (45) 72 34 61 89;

— pentru bolile moluștelor bivalve: Ifremer, BP 133, F-17390 La Tremblade, Franța; doamna Isabelle Arzul; tel.: (33) 546 76 26 47;

— pentru serologia rabică: Laboratoire d’études sur la rage et la pathologie des animaux sauvages de l’AFSSA, site de Nancy, Domaine de Pixérécourt, BP 9, F-54220 Malzéville, Franța; doamna Florence Cliquet; tel.: (33) 383 29 89 50;

— pentru boala limbii albastre: AFRC Institute for Animal Health, Pirbright Laboratory, Pirbright, Woking, Surrey GU24 ONF, Regatul Unit; domnul D.J. Paton, tel.: (44) 7900 16 20 31;

— pentru pesta porcină clasică: Institut für Virologie der Tierärztlichen Hochschule Hannover, Bischofsholer Damm 15, D-30173 Hanovra, Germania; domnul Peter Joppe, tel.: (49-511) 953 80 20;

— pentru pesta porcină africană: Centro de Investigación en Sanidad Animal, Valdeolmos, Ctra. de Algete a El Casar, E-28130 Valdeolmos, Madrid (Spania); doamna Marisa Arias, tel.: (34) 600 31 51 89;

— pentru febra aftoasă: AFRC Institute for Animal Health, Pirbright Laboratory, Pirbright, Woking, Surrey GU24 ONF, Regatul Unit; domnul D.J. Paton, tel.: (44) 7900 16 20 31;

— pentru colaborarea la uniformizarea metodelor de testare și evaluarea rezultatelor în ceea ce privește bovinele reproducătoare de rasă pură: Interbull Centre, Institutionen för husdjursgenetik, Sveriges lantbruksuniversitet, Box 7023, S-75007 Uppsala, Suedia; domnul João Walter Dürr, tel.: (46-18) 67 20 98;

— pentru bruceloză: Laboratoire d’études et de recherches en pathologie animale et zoonoses de l’AFSSA, 23, avenue du Général-de-Gaulle, F-94706 Maisons-Alfort Cedex, Franța; domnul Bruno Garin-Bastuji; tel.: (33) 607 94 26 31;

— pentru gripa aviară: Veterinary Laboratories Agency (VLA) Weybridge, New Haw, Addelstone, Surrey KT15 3NB, Regatul Unit; domnul Ian Brown, tel.: (44) 1932 35 73 39;

— pentru bolile crustaceelor: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Regatul Unit; domnul David Grant Stentiford, tel.: (44) 1305 20 67 22;

— pentru bolile ecvideelor: Laboratoire d’études et de recherches en pathologie animale et zoonoses de l'AFSSA, 23 avenue du Général-de–Gaulle, F-94706 Maisons-Alfort Cedex, Franța; domnul Stéphane Zientara, tel.: (33) 143 96 72 80;

— pentru rabie: Laboratoire d’études sur la rage et la pathologie des animaux sauvages de l’AFSSA, site de Nancy, Domaine de Pixérécourt, BP 9, F-54220 Malzéville, Franța; doamna Florence Cliquet; tel.: (33) 383 29 89 50;

— pentru tuberculoză: Visavet, Laboratorio de Vigilancia Veterinaria, Facultad de Veterinaria de la Universidad Complutense de Madrid, Avda. Puerta de Hierro, s/n, Ciudad Universitaria, E-28040 Madrid (Spania); doamna Alicia Aranaz, tel.: (34) 913 94 39 92.